Diari Oficial de la Generalitat Valenciana


Sumari del DOGV 6209, del 18-02-2010 (2010/1463)

Aprovació definitiva de la memòria de retaxació de càrregues d'urbanització del PAI Fila de Diego.
--------------------------------------------------------------------------------------------------

### Dades del document

Número de DOGV
:   6209

Data del DOGV
:   18-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1463


Data del document
:   10-02-2010

Organisme emissor
:   Ajuntament de les Alqueries

Tipus de document
:   Anunci

Descriptors 

:   * Alqueries, les
    * pla d'urbanisme
    * administració local

Aprovació definitiva de la memòria de retaxació de càrregues d'urbanització del PAI Fila de Diego. [2010/1463]  
Aprovació definitiva de la modificació de l'article 4.1.3 del pla parcial del sector 3 de les normes subsidiàries de planejament.  
La Junta de Govern Local, en sessió celebrada el dia 5 de febrer de 2010, va adoptar l'acord següent:  
«Memòria de retaxació de càrregues del PAI Fila de Diego  
Examinat l'expedient que es tramita per a l'aprovació de la retaxació de càrregues del PAI denominat Fila de Diego, i resultant [...]  
Amb data 30 de setembre de 2009, l'Agrupació d'Interés Urbanístic Fila de Diego, agent urbanitzador del Programa d'Actuació Integrada del sector I del sòl urbanitzable d'ampliació del nucli urbà «Fila de Diego» va presentar en aquest ajuntament memòria de retaxació de càrregues d'urbanització, que va ser objecte d'informació pública en el Diari Oficial de la Comunitat Valenciana núm. 6147, de 18 de novembre de 2009.  
Que consten en l'expedient la presentació d'al·legacions, que van ser traslladades a l'agent urbanitzador, als serveis tècnics i jurídics municipals, i es van emetre els informes preceptius que es donen ací per reproduïts.  
Que la Comissió Municipal d'Urbanisme, el dia 21 de gener de 2010, i a la vista dels informes emesos, va acordar requerir l'urbanitzador per a modificar la documentació tècnica de la memòria de retaxació de càrregues, i en particular concretar l'import de la indemnització de Salvador Vicent Molés.  
Que el requeriment s'entén acomplert amb la documentació presentada per l'Agrupació d'Interés Urbanístic Fila de Diego, amb data 1 de febrer de 2010, i ho acredita així l'informe emés pel tècnic municipal.  
Que en atenció al que s'ha exposat, la Junta de Govern Local, per unanimitat, acorda:  
1r Resoldre les al·legacions presentades de conformitat amb els informes emesos, i així:  
- Al·legació presentada per María del Corazón Ros Bodí: s'assumeix íntegrament el que ha manifestat l'urbanitzador en el seu informe de data 16 de desembre de 2009, amb les consideracions següents:  
L'expedient de retaxació de càrregues afecta únicament els saldos comptables del projecte de reparcel·lació, sense que siga instrument adequat per a procedir a altres impugnacions, per això qüestions com la resolució de la condició d'urbanitzador no poden qüestionar-se en aquesta instància.  
Respecte a l'al·legació referent a la justificació de l'augment de costos, després de l'informe efectuat per l'arquitecte municipal han quedat, segons aquest informa, prou acreditats i justificats.  
Per tot això s'acorda la desestimació de l'al·legació.  
- Al·legació presentada per Rosa Girona Molé i Juan Bautista Pitarch Capella: s'assumeix íntegrament allò que ha manifestat l'urbanitzador en el seu informe de data 16 de desembre de 2009, amb les consideracions següents:  
Hem de tenir en compte que aquest programa es va adjudicar amb l'actualment derogada Llei Reguladora de l'Activitat Urbanística (LRAU) que exigia per a licitar únicament la presentació del que denominava «avantprojecte d'urbanització», que contenia els costos aproximats de l'actuació; aquests costos es concretaven minuciosament amb la presentació del projecte d'urbanització posterior.  
És a aquest projecte d'urbanització que s'han d'aplicar els percentatges d'increment previstos en la Llei Urbanística Valenciana (LUV) i en la Llei de Contractes del Sector Públic, sense que puguen ser referits a un document incomplet que, com déiem i deia la LRAU, només contenien els costos a títol orientatiu i aproximat i, per exemple, ni tan sols contenia les indemnitzacions.  
Per tot això, amb aquesta retaxació no se supera el 20% del cost fixat en el projecte d'urbanització aprovat definitivament.  
Per tot això s'acorda la desestimació de l'al·legació.  
- Al·legació presentada per Salvador Vicent Molés: s'assumeix íntegrament el que va manifestar l'urbanitzador en el seu informe de data 16 de desembre de 2009, amb les consideracions següents:  
Com indica l'urbanitzador, aquesta al·legació ja es va resoldre en el seu moment, això és una mera reproducció del que s'hi indicava i a més en moment no adequat per a això com és la retaxació de càrregues.  
L'urbanitzador es pronuncia a favor d'estimar parcialment l'al·legació i indemnitzar pels serveis dels quals disposava ja el seu habitatge, aspecte aquest al qual no ens podem oposar, encara que potser el moment adequat va ser amb l'aprovació del projecte de reparcel·lació [...]  
Que l'urbanitzador ha concretat l'import de la indemnització en 6.594,50 €, que dóna lloc a l'anotació corresponent en el compte de liquidació de la reparcel·lació.   
Per tot això s'acorda l'estimació parcial de l'al·legació.  
- Al·legació presentada per Juan Pascual Abaso Feltret: s'assumeix íntegrament el que va manifestar l'urbanitzador en el seu informe de data 16 de desembre de 2009, amb les consideracions següents:  
L'al·legació respecte a noves indemnitzacions no al·legades ni recorregudes en el seu moment és extemporània i la retaxació de càrregues no és lloc adequat per a això, ja que té efectes exclusivament econòmics i referits a les obres realitzades.  
No obstant això, l'urbanitzador proposa l'estimació d'una indemnització de 1.049,07 euros per l'existència d'una bassa o aljub, qüestió a la qual tampoc no podem oposar-nos tenint en compte l'assumpció d'aquesta per l'urbanitzador, que al seu torn és una agrupació d'interés urbanístic, amb la qual cosa està integrat per la totalitat o la majoria dels propietaris afectats.  
Per la qual cosa s'acorda l'estimació parcial de l'al·legació en el sentit de reconéixer una indemnització de 1.049,07 euros.  
2n. Aprovar el projecte de retaxació de les càrregues d'urbanització del sector Fila de Diego i per una quantia de 284.895,21 €.  
3r. Notificar aquest acord als qui figuren com a interessats en l'expedient i, en tot cas, als titulars registrals de drets reals inscrits sobre finques afectades, i procedir a la seua publicació en el Diari Oficial de la Generalitat Valenciana, de conformitat amb el que disposa l'article 392.2 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística.  
Alquerías del Niño Perdido, 10 de febrer de 2010.- L'alcaldessa: Consuelo Sanz Molés.